Casper Pedersen har underskrevet en professionel kontrakt med et hold for 2018 og 2019. Holdet har endnu ikke bekræftet, at de har skrevet med danskeren, men der er noget om snakken, erkender Casper Pedersen.



"Jeg har faktisk allerede en kontrakt på plads for de kommende år, men jeg må desværre ikke sige, hvilke hold det er," forklarer Casper Pedersen til Feltet.dk.



Feltet.dk erfarer, at det er det irske professionelle kontinentalhold, Aqua Blue Sport, som har sikret sig danskerens underskrift. Det vil Casper Pedersen dog ikke bekræfte, men han tilføjer:



"Det skulle gerne blive offentliggjort her en af dagene. Jeg er rigtig glad for at have valgt dette hold, og jeg glæder mig til at blive en del af det," tilføjer Pedersen, som blev U23-europamester i linjeløb i Herning for blot en måned siden.



Casper Pedersen stiller i dag til start i den lyseblå førertrøje i PostNord Danmark Rundt.



Du kan følge danskeren og PostNord Danmark Rundt feltet på www.feltet.dk/live i eftermiddag. Husk også at tippe på etapen på Feltet.dks søstersid: www.fanpicks.dk